 Hosia 12  Ifrem na-eri ifufe, na-achụsokwa ifufe si nebe ọwụwa anyanwụ ogologo ụbọchị dum. Ọ na-agha ụgha nke ukwuu, na-ebukọrọkwa ihe ndị mmadụ. Ha na Asiria agbawo ndụ, ha butekwaara Ijipt mmanụ.Jehova nwere okwu ikpe megide Juda, ọ ga-eme ka Jekọb zaa ajụjụ dị ka ụzọ ya niile si dị; ọ ga-akwụ ya ụgwọ dị ka omume ya si dị.O jidere nwanne ya nikiri ụkwụ mgbe ọ nọ nafọ, o jikwa ike ya niile gbaso Chineke mgba.Ọ nọ na-agbaso mmụọ ozi mgba wee merie. Ọ kwara ákwá iji rịọtara onwe ya amara.Jehova bụ Chineke nke ụsụụ ndị agha, Jehova bụ aha e ji echeta ya.Gị onwe gị kwesịrị ịlọghachikwute Chineke gị, bụ onye nwere obiọma, na-ekpe ikpe ziri ezi; nweekwa olileanya mgbe niile nebe Chineke gị nọ.Onye ahịa ji ihe ọtụtụ aghụghọ naka; ọ bụ ịghọgbu ndị mmadụ na-atọ ya ụtọ.Ifrem na-asịkwa, Nezie, abawo m ọgaranya; achọtaworo m onwe m ihe ndị dị oké ọnụ ahịa. Ma ọ dịghị oké mmehie a ga-ahụ m mere ná ndọgbu niile m dọgburu onwe m nọrụ.Ma abụ m Jehova bụ Chineke gị malite nala Ijipt. Nagbanyeghị nke ahụ, m ga-eme ka i biri nụlọikwuu dị ka i biri noge ememme.M gwara ndị amụma okwu, meekwa ka a hụ ọtụtụ ọhụụ, m sitekwara naka ndị amụma na-eme ihe atụ dị iche iche.Gilied emewo anwansi, ghaakwa ụgha. Ha achụwo ehi dị iche iche nàjà na Gilgal. Ebe ịchụàjà ha dịkwa ka ikpo nkume nke dị nebe a kọrọ ihe nubi.Jekọb wee gbaga ala Siria, Izrel wee na-eje ozi iji lụta nwaanyị, o lekọtakwara atụrụ iji lụta nwaanyị.Jehova wee si naka onye amụma kpọpụta Izrel nIjipt, onye amụma chere ya nche.Ifrem mere omume na-akpasu iwe nke ukwuu, ọbara ọ wụfuru ga-adị ya nisi, Nna ya Ukwu ga-akwụ ya ụgwọ maka nkọcha o wetara. 